**Z A P I S N I K**

s 37. sjednice Općinskog vijeća Općine Rakovica održane 18. veljače 2025. godine u vijećnici Općine Rakovica, Rakovica 7, s početkom u 15,00 sati.

Sjednici su nazočni vijećnici: Zoran Luketić, Milan Hodak, Ante Franjković, Davor Salopek, Ivan Vuković, Semir Čović, Blanka Pavlić i Damir Špehar

Sjednici nisu nazočni: Josipka Vuković, ispričala izostanak

Ostali nazočni: Mihovil Bićanić, općinski načelnik, Matea Brozinčević, službenik ovlašten za privremeno obavljanje poslova pročelnika Jedinstvenog upravnog odjela, Vesna Dukić Salopek, viša stručna suradnica za proračun i financije, Katarina Ajelić, voditeljica projekta “Zaželi za Rakovicu”, Vedrana Krizmanić, stručna suradnica za naplatu komunalnih prihoda, Ante Lovrić, predstavnik tvrtke Level Project d.o.o., Petra Meixner, predstavnica tvrtke DLS d.o.o. Rijeka i Marko Župan, direktor Rakovica d.o.o.

Predsjednik Općinskog vijeća Zoran Luketić otvara 37. sjednicu, pozdravlja nazočne, konstatira da je na sjednici nazočno 8 vijećnika te da postoji kvorum pa se prelazi na

***UTVRĐIVANJE DNEVNOG REDA:***

1. *Vijećnička pitanja i prijedlozi*
2. *Usvajanje zapisnika s 36. sjednice Općinskog vijeća*
3. *Odluka o usvajanju Strategije zelene urbane obnove Općine Rakovica*
4. *Odluka o usvajanju Procjene rizika od velikih nesreća za Općinu Rakovicu*
5. *Odluka o određivanju pravnih osoba od interesa za sustav civilne zaštite na području Općine Rakovica*
6. *I. Izmjene i dopune Proračuna Općine Rakovica za 2025. godinu*
7. *Odluka o isplati kapitalne pomoći Ličkim vodama d.o.o.*
8. *Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski turizam*
9. *Odluka o porezu na nekretnine*
10. *Program o prvim izmjenama i dopunama Programa održavanja komunalne infrastrukture u 2025. godini*
11. *Program o prvim izmjenama i dopunama Programa građenja komunalne infrastrukture u 2025. godini*
12. *Program o izmjeni Programa javnih potreba u kulturi Općine Rakovica za 2025. godinu*
13. *Pravilnik o Izmjenama Pravilnika o kriterijima za ocjenjivanje i načinu provođenja ocjenjivanja službenika i namještenika*

Vijećnica Blanka Pavlić predlaže odgađanje donošenja odluke pod točkom broj 9. (Odluka o porezu na nekretnine) zbog kompleksnosti same teme i dodatnog razmatranja iznosa visine poreza na nekretnine.

ZAKLJUČAK: Predloženi Dnevni red 37. sjednice Općinskog vijeća Općine Rakovica prihvaća se jednoglasno s 7 glasova ZA, 0 glasova PROTIV i 1 SUZDRŽANI glas.

1. Vijećnička pitanja i prijedlozi

Vijećnik Milan Hodak postavlja pitanje vezano za mještana iz naselja Čatrnja, koji je bez priključka struje i vode te može li Općina Rakovica pomoći u sufinanciranju troškova dopreme vode i struje. Općinski načelnik odgovara da mu je izdana jednokratna pomoć te su poduzete mjere za besplatno priključenje vodovoda, dok za priključak struje ovisi o odluci HEP-a.

Vijećnik Semir Čović postavlja pitanje vezano za mještanku u Lipovcu kojoj je izgorila kuća, te je predala zahtjev za pomoć za obnovu kuće, hoće li zahtjev koji je gospođa predala biti prihvaćen? Općinski načelnik odgovara da je zahtjev zaprimljen, ali gospođa je sama priznala da je uzrok nastalog požara ljudska greška, a ne elementarna nepogoda koja je uzrokovala požar, te se radi o kući za iznajmljivanje, a ne o stambenom objektu, stoga ne ispunjava uvjete za taj vid pomoći. Načelnik pojašnjava da se mještanka može javiti u Jedinstveni upravni odjel i predati zahtjev za jednokratnom novčanom pomoći sukladno Socijalnom programu Općine Rakovica za 2025. godinu.

Vijećnik Zoran Luketić postavlja pitanje u kojoj je fazi projekt Aglomeracija Plitvička jezera jer ima informaciju da se isti projek neće ostvariti. Općinski načelnik odgovara kako se projekt Aglomeracija Plitvička jezera nastavlja dalje te se čekaju daljnje smjernice od strane Fonda i nema informacija o ukidanju istoga.

1. Usvajanje zapisnika s 36. sjednice Općinskog vijeća

Vijećnici su zapisnik dobili uz poziv za sjednicu u skraćenom pismenom obliku pa predsjednik isti daje na raspravu, a kako nije bilo primjedbi donosi se

Zaključak: s 7 glasova ZA, 0 glasova PROTIV i 1 SUZDRŽAN glas, usvaja se zapisnik sa 36. Sjednice Općinskog vijeća

1. Odluka o usvajanju Strategije zelene urbane obnove Općine Rakovica

Predstavnik ove točke je gospodin Ante Lovrić, predstavnik tvrtke Level Project d.o.o., koji pozdravlja sve nazočne te prezentira Strategiju zelene urbane obnove prema novim smjernicama Vlade RH te navodi ciljeve, vrijednosti i razlike između I. i II. Strategije.

Vijećnik Milan Hodak pita zašto se u Strategiji ne spominje utjecaj poligona Eugen Kvaternik koji površinski čini 1/3 područja Općine Rakovica, kao i utjecaj farme u Sadilovcu. Gospodin Ante Lovrić odgovara kako je Strategija zelene urbane obnove bila na savjetovanju te nije bilo nikakvih prijedloga ni primjedbi na istu. Nadalje, navodi kako informacije o lošem utjecaju poligona na naše područje nije ucrtano u topografskim kartama po kojoj se izrađuje Strategija, stoga nije moguće ni provesti isto.

Vijećnica Blanka Pavlić daje komentar kako je na prethodno održanim sjednicama dala prijedlog da se provede studija ili istraživanje po pitanju lošeg utjecaja poligona na život ljudi i životinja na našem području. Nadalje, vijećnica navodi kako se trebalo provesti istraživanje među stanovništvom u Općini Rakovici o utjecaju vojnog poligona i da bi bilo dovoljno u Strategiji označiti dio koji je pod vojnim poligonom određenom bojom, kako bi se pokazalo na loš utjecaj istoga. Također, napominje gospodinu Lovriću kako ucrtana karta pod br. 5 u Strategiji nije ispravna, odnosno krivi su nazivi upisani za određena naselja. Gospodin Lovrić se ispričava zbog propusta sa oznakama naselje na karti, a vezano za poligon odgovara kako njegova tvrtka nije ovlaštena za dobivanje podataka od strane MORH-a i utjecaja poligona te takva vrsta istraživanja nije predmet navedene Strategije, Navodi kako bi istraživanje takvog tipa bilo vezano za humanističko istraživanje ili druge vrste istraživačkih radova.

Zaključak: s 4 glasova ZA, 2 glasova PROTIV i 2 SUZDRŽANA glas/ ne usvaja se Odluka o usvajanju Strategije zelene urbane obnove Općine Rakovica.

1. Odluka o usvajanju Procjene rizika od velikih nesreća za Općinu Rakovica

Predstavnica po ovoj točki je gospođa Petra Meixner iz DLS d.o.o. Rijeka koja pozdravlja sve nazočne te prezentira dokument Procjene rizika u kojem su prikazani određeni rizici od velikih nesreća na područja Općine Rakovica. Navodi kako visoke rizike predstavljaju: požar, epidemija, opasnost od mina, snijega i leda, a umjerene rizike: potres, poplave i klizišta i nizak rizik suša.

Vijećnik Milan Hodak postavlja pitanje zašto u dokumentu nema podataka vezanih za utjecaj vojnog poligona u Procjeni rizika. Gospođa Meixner odgovara kako se Procjena rizika temelji na smjernicama Karlovačke županije, u kojiima je navedno koji će se rizici obrađivati te da vojni polygon nije uvršten u tim smjernicama, stoga nije predmet ovog istraživanja. Gospođa Meixner odgovara kako se Procjena rizika temelji na smjernicama Karlovačke županije, gdje je navedeno koji će se rizici obrađivati te poligon nije uvršten u tim smjernicama, stoga nije naveden u istraživanju.

Vijećnica Blanka Pavlić komentira kako je na službenim stranicama Civilne zaštite vidljiv podatak kako se mjerio pilni radon i prikazano je kako dopušteni omjer navedenog plina prelazi dopušten omjer na našem području te se na temelju tih podatka moglo napisati nešto u Procjeni rizika. Gospođa Meixner, odgovara kako taj podatak nije naveden u smjernicama radne skupine Karlovačke Županije te na osnovu toga nije moguće u Procjeni unositi podatake koje nisu u smjernicama. Također, savjetuje kako se može poslati dopis radnoj skupini Karlovačke županije vezano za opasnost od radona kako bi se inicirala obrada i tih podataka u sljedećim smjernicama koje se donose svake tri godine.

Zaključak: s 6 glasova ZA, 1 glasova PROTIV i 2 SUZDRŽANA glasa usvaja se Odluka o usvajanju Procjene rizika od velikih nesreća za Općinu Rakovicu.

1. Odluka o određivanju pravnih Odluka o usvajanju Procjene rizika od velikih nesreća za Općinu Rakovica osoba od interesa za sustav civilne zaštite na području Općine Rakovica

Predstavnica po ovoj točki je službenica ovlaštena za privremeno obavljanje poslova pročelnika Jedinstvenog upravnog odjela Matea Bozinčević, koja navodi kako se navedenom odlukom određuju pravne osobe od interesa za sustav civilne zaštite na području Općine Rakovica a to su: Rakovica d.o.o. i Ličke vode d.o.o.

Zaključak: s 8 glasova ZA, 0 glasova PROTIV i 0 SUZDRŽANIM glasom usvaja se Odluka o određivanju pravnih Odluka o usvajanju Procjene rizika od velikih nesreća za Općinu Rakovica osoba od interesa za sustav civilne zaštite na području Općine Rakovica

1. I. Izmjene i dopune Proračuna Općine Rakovica za 2025. godinu

Predstavnica po ovoj točki je viši suradnik za proračun i financije Vesna Dukić Salopek, koja predstavlja točku navodeći kako se predlaže ukupno povećanje u iznosu id 1.991.932,50 eura. Veće stavke gdje se predlaže izmjena odnose se unutar skupine 63, Pomoći iz državnog proračuna gdje je korigirana stavka Kapitalne pomoći proračunu iz državnog Proračuna na temelju prijenosa EU sredstava(MRRFEU) u iznosu od 1.700.000,00 eura za kapitalni projekt rekonstrukcije Vatrogasnog doma, te unutar skupine 84 – Primljeni krediti od kreditnih institucija u javnom sektoru gdje je zaduženje korigirano u iznosu od 300.000,00 eura zbog provedbe projekta rekonstrukcija Vatrogasnog doma. Također, pod rashode za Aktivnost A100001 izvršena je korekcija na poziciji promidžbe putem medija za usluge Kristijana Iličića za usluge promidžbe u lokanom projektu promidžbe Plitvičkih dolina. Nadalje, povećani su ostali neposmenuti rashodi poslovanja zbog troškova ukopa migranta koji je preminuo na području Općine, koja mora snositi sve troškove. Za ostale stavke gđa. Vesna Dukić Salopek se stavlja na raspologanje ukoliko ima pitanja.

Zaključak: s 8 glasova ZA, 0 glasova PROTIV i 0 SUZDRŽANIM glasom usvajaju se I. Izmjene i dopune Proračuna Općine Rakovica za 2025. godinu.

1. Odluka o isplati kapitalne pomoći Ličkim vodama d.o.o.

Predstavnica po ovoj točki je službenica ovlaštena za privremeno obavljanje poslova pročelnika Jedinstvenog upravnog odjela, Matea Bozinčević koja navodi kako se radi o isplati u iznosu od 25.390,63 EUR za program smanjenja gubitaka vode na području Općine Rakovica nastalih na radovima u centru Rakovice i u Rakovičkom Selištu.

Zaključak: s 8 glasova ZA, 0 glasova PROTIV i 0 SUZDRŽANIM glasom usvaja se Odluka o isplati kapitalne pomoći Ličkim vodama d.o.o.

1. Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski turizam

Predstavnica po ovoj točki je službenica ovlaštena za privremeno obavljanje poslova pročelnika Jedinstvenog upravnog odjela, Matea Bozinčević koja navodi kako se ovom odlukom određuje visina paušalnog poreza na dohodak po krevetu u sobama, apartmanima i kućama za odmor , smještajnoj jedinici u kampu i smještajnoj jedinici u objektu za robinzonski turizam, koja će biti u svim naseljima u visini od 100,00 eura.

Zaključak: s 8 glasova ZA, 0 glasova PROTIV i 0 SUZDRŽANIM glasom usvaja se Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski turizam.

1. Odluka o porezu na nekretnine

Predstavnica po ovoj točki je službenica ovlaštena za privremeno obavljanje poslova pročelnika Jedinstvenog upravnog odjela, Matea Bozinčević koja navodi kako porez na nekretnine plaćaju domaće i strane, pravne i fizičke osobe koje su vlasnici nekretnina na dan 31. ožujka godine za koju se utvrđuje porez. Porez na nekretnine na području Općine Rakovica plaća se godišnje, u visini od 3,00 EUR/m2 korisne površine nekretnine.

Vijećnici Blanka Pavlić i Semir Čović predlažu manju cijenu poreza na nekretnine primjerice 2,00 eura te odgodu odluke, dok vijećnik Damir Špehar predlaže iznos od 1,80 eura.

Zaključak: s 5 glasova ZA, 2 glasova PROTIV i 1 SUZDRŽANIM glasom usvaja se Odluka o porezu na nekretnine.

1. Program o I. Izmjenama i dopunama Programa održavanja komunalne infrastrukture za 2025.godinu

Predstavnica po ovoj točki je službenica ovlaštena za privremeno obavljanje poslova pročelnika Jedinstvenog upravnog odjela, Matea Bozinčević koja navodi kako se ovim Izmjenama i dopunama mjenja članak 1. i glasi: “Ovim Izmjenama i dopunama Programa uređuje se opis o opseg poslova održavanja komunalne infrastrukture u 2025. godini sa procjenom iznosa troškova i izvora financiranja u ukupnom iznosu od 540.541,72 eura.“

Zaključak: s 8 glasova ZA, 0 glasova PROTIV i 0 SUZDRŽANIM glasom usvaja se Program o I. Izmjenama i dopunama Programa održavanja komunalne infrastrukture za 2025.godinu

1. Program o I. Izmjenama i dopunama Programa građenja komunalne infrastrukture za 2025.godinu

Predstavnica po ovoj točki je službenica ovlaštena za privremeno obavljanje poslova pročelnika Jedinstvenog upravnog odjela, Matea Bozinčević koja navodi kako se u Programu građenja komunalne infrastrukture za 2025.godinu Glava II. mijenja i glasi: “Financiranje građenja i održavanja komunalne infrastrukture sukladno članku 75. Zakona o komunalnom gospodarstvu planira financirati sa ukupno 1.055.358,73 eura. Nadalje, navodi promjene koje se odnose na smanjenje iznosa vezanih za pojačano održavanje cesta i projektne dokumentacije za Street Workout te dodavanju stavke za projektnu dokumentaciju za cestu u Sadilovcu u iznosu od 18.862,50 eura.

Zaključak: s 8 glasova ZA, 0 glasova PROTIV i 0 SUZDRŽANIM glasom usvaja se Program o I. Izmjenama i dopunama Programa građenja komunalne infrastrukture za 2025.godinu

1. Program o Izmjeni Programa javnih potreba u kulturi Općine Rakovica za 2025.godinu.

Predstavnica po ovoj točki je službenica ovlaštena za privremeno obavljanje poslova pročelnika Jedinstvenog upravnog odjela, Matea Bozinčević koja navodi kako se u člnanku 4. Programa javnih potreba u kulturi Općine Rakovica za 2025. godinu mjenja iznos sa 615.475,87 eura u 565.475,87 eura koji se odnosi na projekt Stari grad u Drežnik Gradu.

Zaključak: s 8 glasova ZA, 0 glasova PROTIV i 0 SUZDRŽANIM glasom usvaja se Program o Izmjeni Programa javnih potreba u kulturi Općine Rakovica za 2025.godinu

13. Pravilnik o Izmjenama Pravilnika o kriterijima za ocjenjivanje i načinu provođenja ocijenjivanja službenika i namještenika

Predstavnica po ovoj točki je službenica ovlaštena za privremeno obavljanje poslova pročelnika Jedinstvenog upravnog odjela, Matea Bozinčević koja navodi kako se članak 16. briše iz Pravilnika prema uputku inspektorice gđe. Vedrane Jaković.

Zaključak: s 8 glasova ZA, 0 glasova PROTIV i 0 SUZDRŽANIM glasom usvaja se Pravilnik o Izmjenama Pravilnika o kriterijima za ocjenjivanje i načinu provođenja ocijenjivanja službenika i namještenika

Kako nije bilo daljnje rasprave 37. sjednica Općinskog vijeća završava u 17:10 sati.

Zapisnik vodila Predsjednik Općinskog vijeća

Vesna Dukić Salopek, struč.spec.oec Zoran Luketić, bacc.oec.