

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKI NAČELNIK

KLASA: 320-01/23-01/02

URBROJ: 2133-16-1-25-7

Rakovica, 13. ožujka 2025.

Na temelju članka 49. stavka 5. Zakona o poljoprivrednom zemljištu (''Narodne novine'', broj 20/18, 115/18, 98/19 i 57/22) i ) i članka 39. stavka 1. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI , 11/21 – godina izdavanja VII, 7/22 - godina izdavanja VIII i 3/23), općinski načelnik Općine Rakovica podnosi

**IZVJEŠĆE**

**o ostvarivanju** **Programa korištenja sredstava od raspolaganja poljoprivrednim zemljištem u vlasništvu države na području Općine Rakovica u 2024. godini**

**I.**

Program korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Rakovica za 2024. godinu predstavlja dokument kojim se raspoređuju prihodi od zakupa, prodaje, prodaje izravnom pogodbom, privremenog korištenja, davanja na korištenje izravnom pogodbom poljoprivrednog zemljišta te promjene namjene poljoprivrednog zemljišta u vlasništvu Republike Hrvatske na području Općine Rakovica. Općina Rakovica usvojila je Program korištenja sredstava od raspolaganja poljoprivrednim zemljištem u vlasništvu države na području Općine Rakovica u 2024. godini (''Službeni glasnik Općine Rakovica'', broj 8/23 i 9/24).

Sredstva koja su ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu države, prihod su državnog proračuna u iznosu od 25%, proračuna jedinice lokalne samouprave na čijem se području zemljište nalazi 65% te županije u iznosu od 10%.

**II.**

Sredstva koja su prihod jedinice lokalne samouprave mogu se namijeniti isključivo za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom ovoga Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.

**III.**

Programom korištenja sredstava od raspolaganja poljoprivrednim zemljištem u vlasništvu države na području Općine Rakovica planirani su prihodi u ukupnom iznosu od 24.799,00 EUR. Isti su ostvareni u ukupnom iznosu od 2.939,29 EUR.

U nastavku je dan prikaz planiranih i ostvarenih prihoda:

|  |  |  |  |
| --- | --- | --- | --- |
| RED.  BR. | VRSTE PRIHODA U 2024. GODINI | PLANIRANI PRIHODI U 2024. GODINI (EUR) | OSTVARENI PRIHODI U 2024. GODINI (EUR) |
| 1. | Prihodi od zakupa poljoprivrednog zemljišta u vlasništvu RH | 20.500,00 | 2.170,70 |
| 2. | Prihodi od prodaje poljoprivrednog zemljišta u vlasništvu RH | 3.901,00 | 768,59 |
| 3. | Prihodi od prenamjene poljoprivrednog zemljišta u građevinsko | 398,00 | 0,00 |
| UKUPNO: | | 24.799,00 | 2.939,29 |
| Prenesena sredstva iz prethodne godine (2023.) | | 9.113,09 | |

**IV.**

U nastavku je dan prikaz ostvarenih rashoda po pojedinim vrstama:

|  |  |  |  |
| --- | --- | --- | --- |
| RED.  BR. | VRSTE RASHODA U 2024. GODINI | OSTVARENI RASHODI U 2024. GODINI (EUR) | OPIS RASHODA |
|  | Za program uređenja ruralnog prostora izgradnjom i održavanjem ruralne infrastrukture vezane za poljoprivredu | 2.939,29 | Tekuće i investicijsko održavanje poljskih puteva |
|  | Poticanje razvoja poljoprivrede | 9.113,09 | Subvencije poljoprivrednicima |
| UKUPNO: | | 12.052,38 |  |

**V.**

Tijekom 2024. godine sredstva ostvarena od zakupa i prodaje zemljišta u vlasništvu države su u cijelosti iskorištena za program uređenja ruralnog prostora izgradnjom i održavanjem ruralne infrastrukture vezano za poljoprivredu. Sredstva prenesena iz 2023. godine su se utrošila na poticanje razvoja poljoprivrede na način da je Općina Rakovica subvencionirala poljoprivrednu opremu i strojeve poljoprivrednicima.

**VI.**

Ovo izvješće podnosi se Općinskom vijeću na usvajanje.

OPĆINSKI NAČELNIK

Mihovil Bićanić, univ.bacc.ing.traff.